Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	Návrhom zákona môžu byť dotknuté všetky právnické osoby, ktoré sú podnikateľmi (obchodné spoločnosti a družstvá), najmä v prípade preukazovania splnenia podmienok pre vznik zákonného nároku, ak tak ustanoví zákon; tiež v prípade trestného stíhania právnickej osoby, uplatňovania práva na obhajobu a podobne.	

3.2. Aký je predpokladaný charakter a rozsah nákladov a prínosov?
	 
Bezpredmetné 	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	Administratívne náklady budú spojené so zadovážením výpisu z registra trestov na účely preukázania splnenia podmienok pre vznik zákonného nároku, ak tak ustanoví zákon (napr. preukázanie splnenia podmienok účasti vo verejnom obstarávaní). Poplatok za výpis z registra trestov je 4 eurá. 
Predpokladajú sa tiež náklady podnikateľských subjektov na školenia a vzdelávacie aktivity určitých osôb, súvisiace s koordináciou a minimalizovaním rizika trestnoprávnej zodpovednosti a z toho plynúcich sankcií prostredníctvom systémových riešení prevencie trestnej zodpovednosti. Tiež sa predpokladajú náklady právnických osôb v súvislosti s obhajobou v prípade ich trestného stíhania.	

3.4. Aké sú dôsledky pripravovaného návrhu pre fungovanie podnikateľských subjektov?

Žiadne	

3.5. Aké sú predpokladané spoločensko – ekonomické dôsledky pripravovaných regulácií?
	Navrhovaná právna úprava v zmysle generálnej prevencie noriem trestného práva môže pozitívnym spôsobom ovplyvniť predchádzanie trestnej činnosti páchanej právnickými osobami alebo ich prostredníctvom. Súčasne vytvára predpoklady a mechanizmy, ktoré môžu zamedziť pôsobeniu na slovenskom trhu takých právnických osôb, ktoré páchajú trestnú činnosť a deformujú tým podnikateľské prostredie.